CELEX: 
Language: fi
Date: 2020-10-14 00:00:00
Title: KOMISSION DELEGOITU ASETUS (EU) …/…, neuvoston asetuksen (EU) 2017/1939 muuttamisesta operatiivisten henkilötietojen ryhmien ja niiden rekisteröityjen ryhmien osalta, joiden operatiivisia henkilötietoja Euroopan syyttäjänvirasto voi käsitellä asiakirja-aineistosta laaditussa hakemistossa

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Euroopan syyttäjänvirasto, jäljempänä ’EPPO’ perustettiin 12. lokakuuta 2017 annetulla neuvoston asetuksella (EU) 2017/1939
                  1
               . EPPOn tehtävänä on tutkia unionin taloudellisiin etuihin vaikuttavia rikoksia ja asettaa syytteeseen ja tuomittaviksi niihin syyllistyneet henkilöt ja heidän rikoskumppaninsa. EPPOn tavoitteiden saavuttaminen edellyttää asianhallintajärjestelmää, jäljempänä ’järjestelmä’, joka EPPOn olisi perustettava. Järjestelmän olisi myös oltava EPPOn omistuksessa ja sen hallinnoima. Järjestelmän tietoihin olisi sisällytettävä tiedot, jotka on saatu mahdollisista EPPOn toimivaltaan kuuluvista rikoksista, sekä tiedot asiakirja-aineistosta, mukaan lukien tapaukset, joissa toimet on saatettu päätökseen. Järjestelmää on pidettävä ja hallinnoitava neuvoston asetuksessa (EU) 2017/1939 ja EPPOn sisäisessä työjärjestyksessä vahvistettujen sääntöjen mukaisesti. 
            
            
               Järjestelmään on sisällytettävä rekisteri EPPOn neuvoston asetuksen (EU) 2017/1939 24 artiklan mukaisesti saamista tiedoista sekä kaikki tiedot järjestelmässä sähköisessä muodossa säilytettävästä aineistosta. Lisäksi siihen olisi sisällytettävä hakemisto kaikesta asiakirja-aineistosta. Hakemistoon ei saa sisältyä muita operatiivisia henkilötietoja kuin tiedot, joita tarvitaan asioiden tunnistamiseksi tai yhteyksien luomiseksi eri asiakirja-aineistojen välille. Komissiolle siirretään valta antaa delegoituja säädöksiä, jotta se voi laatia luettelon operatiivisten henkilötietojen ryhmistä ja sellaisten rekisteröityjen ryhmistä, joiden operatiivisia henkilötietoja voidaan käsitellä hakemistossa. Tämä luettelo sisällytetään liitteenä neuvoston asetukseen (EU) 2017/1939. Tällä delegoidulla asetuksella komissio hyväksyy neuvoston asetuksen (EU) 2017/1939 liitteen. 
            
            
               Kun kyse on sellaisten rekisteröityjen ryhmistä, joiden operatiivisia henkilötietoja voidaan käsitellä hakemistossa, liitteessä viitataan EPPOn rikosoikeudellisissa menettelyissä epäiltynä oleviin tai syytettyihin henkilöihin ja näiden menettelyiden seurauksena tuomittuihin henkilöihin sekä heidän kontakteihinsa ja kumppaneihinsa. Liitteeseen on sisällytetty myös luonnolliset henkilöt, jotka ovat tehneet ilmoituksia EPPOn toimivaltaan kuuluvista rikoksista tai ovat niiden uhreja. Niiden operatiivisten henkilötietojen ryhmät, joita voidaan käsitellä rekisterissä, on valittu siten, että varmistetaan tyydyttävä tasapaino rekisteröityjen tietosuojaoikeuksien ja EPPOn tutkinta- ja syytetoimien tehokkuuden välillä. 
            
            
               Neuvoston asetuksen (EU) 2017/1939 51 artiklan mukaisesti on erotettava selvästi toisistaan operatiiviset henkilötiedot, jotka koskevat eri ryhmiin kuuluvia rekisteröityjä. Näin ollen epäiltyjen, syytettyjen ja tuomittujen henkilöiden operatiivisten henkilötietojen ryhmien luettelo on laajempi kuin luettelo, joka koskee heidän kontaktejaan tai kumppaneitaan ja henkilöitä, jotka ovat tehneet ilmoituksia unionin taloudellisia etuja vahingoittavista rikoksista tai ovat niiden uhreja. Näitä luetteloita voidaan päivittää tulevaisuudessa, jotta voidaan ottaa huomioon tietotekniikassa ja tietoyhteiskunnassa tapahtuva kehitys.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Ennen tämän säädöksen hyväksymistä komissio kuuli neuvoston asetuksen (EU) 2017/1939 20 artiklan 4 kohdan mukaisesti perustettua jäsenvaltioiden edustajista koostuvaa asiantuntijaryhmää. Komissio kuuli myös Euroopan tietosuojavaltuutettua 3. heinäkuuta 2020 ja julkaisi delegoidun asetuksen luonnoksen julkista palautetta varten 6. elokuuta 2020. 
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Neuvoston asetuksen (EU) 2017/1939 44 artiklan 4 kohdan mukaisesti järjestelmä sisältää a) rekisterin EPPOn neuvoston asetuksen (EU) 2017/1939 24 artiklan mukaisesti saamista tiedoista, mukaan lukien niihin liittyvistä mahdollisista päätöksistä; b) hakemiston kaikesta asiakirja-aineistosta; ja c) kaikki tiedot järjestelmässä neuvoston asetuksen (EU) 2017/1939 45 artiklan 3 kohdan mukaisesti sähköisessä muodossa säilytettävästä aineistosta. Neuvoston asetuksen (EU) 2017/1939 49 artiklan 3 kohdan mukaisesti komissiolle siirretään valta antaa delegoituja säädöksiä, joilla laaditaan luettelo operatiivisten henkilötietojen ryhmistä ja sellaisten rekisteröityjen ryhmistä, joiden operatiivisia henkilötietoja voidaan käsitellä hakemistossa. Tällä delegoidulla asetuksella komissio käyttää tätä valtaa neuvoston asetuksen (EU) 2017/1939 115 artiklan mukaisesti, jonka mukaan komissiolle siirretään 20 päivästä marraskuuta 2017 määräämättömäksi ajaksi neuvoston asetuksen (EU) 2017/1939 49 artiklan 3 kohdassa tarkoitettu valta antaa delegoituja säädöksiä. Kyseisen artiklan mukaan Euroopan parlamentti tai neuvosto voi milloin tahansa peruuttaa tämän vallan artiklassa ilmaistuin edellytyksin. 
            
            
               Neuvoston asetuksen (EU) 2017/1939 soveltamiseksi ’operatiivisilla henkilötiedoilla’ tarkoitetaan kaikkia henkilötietoja, joita EPPO käsittelee neuvoston asetuksen (EU) 2017/1939 49 artiklan 1 kohdassa säädettyihin tarkoituksiin: a) neuvoston asetuksen (EU) 2017/1939 mukaisesti toteutetut tutkinta- ja syytetoimet; tai b) neuvoston asetuksen (EU) 2017/1939 mukainen tiedonvaihto Euroopan unionin jäsenvaltioiden toimivaltaisten viranomaisten ja toisten unionin toimielinten, elinten ja laitosten kanssa; tai c) neuvoston asetuksen (EU) 2017/1939 mukainen yhteistyö kolmansien maiden ja kansainvälisten järjestöjen kanssa. 
            
            
               Kun otetaan huomioon voimassa oleva EU:n tietosuojalainsäädäntö ja etenkin asetus (EU) 2016/679
                  2
               , jäljempänä ’yleinen tietosuoja-asetus’, ja direktiivi (EU) 2016/680
                  3
               , operatiivisten henkilötietojen ryhmät on valittu siten, että rajoitetaan puuttuminen rekisteröityjen tietosuojaoikeuteen sellaiseen tietojenkäsittelyyn, joka on kyseisen käsittelyn tarkoituksen kannalta oikeasuhteista ja välttämätöntä. Näin ollen neuvoston asetuksen (EU) 2017/1939 51 artiklan mukaisesti tässä delegoidussa säädöksessä vahvistetaan pidempi luettelo sellaisten operatiivisten henkilötietojen ryhmistä, joita voidaan käsitellä hakemistossa, kun kyse on henkilöistä, joita epäillään tai syytetään tai jotka on tuomittu unionin taloudellisia etuja vahingoittavista rikoksista EPPOn rikosoikeudellisissa menettelyissä, kuin silloin kun on kyse heidän kontakteistaan tai kumppaneistaan tai luonnollisista henkilöistä, jotka ovat tehneet ilmoituksia rikoksista tai ovat niiden uhreja. Kontaktien, kumppaneiden, uhrien tai ilmoituksen tehneiden henkilöiden operatiivisten henkilötietojen käsittely hakemistossa olisi rajoitettava siihen, mikä on EPPOn tutkinta- ja syytetoimien toteuttamisen kannalta tarpeen ja oikeasuhteista. Joka tapauksessa neuvoston asetuksen (EU) 2017/1939 49 artiklan 5 kohdassa edellytetään, että EPPO käsittelee operatiivisia henkilötietoja siten, että on mahdollista todeta, mikä viranomainen on toimittanut tiedot tai mistä ne on hankittu.
            
            
               KOMISSION DELEGOITU ASETUS (EU) …/…,
            
            
               annettu 14.10.2020,
            
            
               neuvoston asetuksen (EU) 2017/1939 muuttamisesta operatiivisten henkilötietojen ryhmien ja niiden rekisteröityjen ryhmien osalta, joiden operatiivisia henkilötietoja Euroopan syyttäjänvirasto voi käsitellä asiakirja-aineistosta laaditussa hakemistossa
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon tiiviimmän yhteistyön toteuttamisesta Euroopan syyttäjänviraston perustamisessa 12 päivänä lokakuuta 2017 annetun neuvoston asetuksen (EU) 2017/1939
                  4
                ja erityisesti sen 49 artiklan 3 kohdan, 
            
            
               sekä katsoo seuraavaa:
            
         
         
            
               (1) 
                     Euroopan syyttäjänvirasto, jäljempänä ’EPPO’, perustettiin tutkimaan unionin taloudellisiin etuihin vaikuttavia rikoksia ja asettamaan syytteeseen ja tuomittaviksi niihin syyllistyneet henkilöt ja heidän rikoskumppaninsa.
            
            
               (2)
                     EPPOn asianhallintajärjestelmässä on hakemisto kaikesta asiakirja-aineistosta. Hakemistoon sisällytetyt operatiiviset henkilötiedot rajoittuvat tietoihin, joita tarvitaan asioiden tunnistamiseksi tai yhteyksien luomiseksi eri asiakirja-aineistojen välille. 
            
            
               (3) 
                     Operatiivisten henkilötietojen ryhmät ja sellaisten rekisteröityjen ryhmät, joiden operatiivisia henkilötietoja voidaan käsitellä hakemistossa, olisi näin ollen määriteltävä. 
            
            
               (4)
                     Asetusta (EU) 2017/1939 olisi muutettava.
            
            
               (5)
                     Asetuksen (EU) 2017/1939 20 artiklan 4 kohdassa tarkoitettua asiantuntijaryhmää kuultiin 8 päivänä toukokuuta 2020.  
            
            
               (6)
                     Euroopan tietosuojavaltuutettu antoi lausunnon 31 päivänä heinäkuuta 2020,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Lisätään tämän asetuksen liitteessä oleva teksti asetuksen (EU) 2017/1939 liitteeksi.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 
            
            
               Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
            
            
               Tehty Brysselissä 14.10.2020
            
            
               
                     Komission puolesta
               
               
                     Puheenjohtaja
                     Ursula VON DER LEYEN
               
            
         
         
            
                  
                     (1)
                  
                        EUVL L 283, 31.10.2017, s. 1.
               
               
                  
                     (2)
                  
                        EUVL L 119, 4.5.2016, s. 1. 
               
               
                  
                     (3)
                  
                        EUVL L 119, 4.5.2016, s. 89. 
               
               
                  
                     (4)
                  
                        EUVL L 283, 31.10.2017, s. 1.
               
            
      
    ---documentbreak--- 
      
         
         
            
               LIITE 
            
            
            
               LIITE
            
            
                Asetuksen 49 artiklan 3 kohdassa tarkoitetut rekisteröityjen ryhmät ja operatiivisten henkilötietojen ryhmät
            
            
               A. Sellaisten rekisteröityjen ryhmät, joiden operatiivisia henkilötietoja voidaan käsitellä hakemistossa:
            
            
               (a)EPPOn rikosoikeudellisissa menettelyissä epäiltynä olevat tai syytetyt henkilöt;
            
            
               (b)EPPOn rikosoikeudellisten menettelyiden seurauksena tuomitut henkilöt;
            
            
               (c)luonnolliset henkilöt, jotka ovat tehneet ilmoituksia EPPOn toimivaltaan kuuluvista rikoksista tai ovat niiden uhreja;
            
            
               (d)edellä a tai b alakohdassa tarkoitettujen henkilöiden kontaktit tai kumppanit.
            
            
            
               B. Edellä A kohdan a ja b alakohdassa tarkoitettujen rekisteröityjen ryhmien sellaisten operatiivisten henkilötietojen ryhmät, joita voidaan käsitellä hakemistossa:
            
            
               (a)sukunimi, alkuperäinen sukunimi, etunimet ja mahdollinen salanimi tai peitenimi;
            
            
               (b)syntymäaika ja -paikka;
            
            
               (c)kansalaisuus;
            
            
               (d)sukupuoli;
            
            
               (e)asuinpaikka, ammatti ja asianomaisen henkilön oleskelupaikka;
            
            
               (f)sosiaali- ja henkilötunnukset, ajokortit, henkilöasiakirjat, passitiedot ja tulli- ja verotunnistenumerot;
            
            
               (g)väitettyjen rikosten kuvaus ja luonne, ajankohta, jona ne on tehty, ja niiden rikosoikeudellinen määrittely; 
            
            
               (h)sellaisia oikeushenkilöitä koskevat tiedot, jotka liittyvät sellaisiin tunnistettuihin tai tunnistettavissa oleviin henkilöihin, joiden osalta Euroopan syyttäjänvirasto suorittaa tutkintaa;
            
         
         
            
               (i)epäily henkilön kuulumisesta rikollisjärjestöön;
            
            
               (j)yksityiskohtaiset tiedot pankeissa ja muissa rahoituslaitoksissa olevista tileistä;
            
            
               (k)puhelin- ja SIM-korttien numerot, sähköpostiosoitteet, IP-osoitteet, verkkoalustoilla käytettyjen tilien tunnukset ja käyttäjätunnukset; 
            
            
               (l)ajoneuvojen rekisteritiedot;
            
            
               (m)henkilön omistamat tai käyttämät yksilöitävissä olevat omaisuuserät, kuten kryptovarat ja kiinteistöt.
            
            
            
               C. Edellä A kohdan c alakohdassa tarkoitettujen rekisteröityjen ryhmien sellaisten operatiivisten henkilötietojen ryhmät, joita voidaan käsitellä hakemistossa, rajoittuen siihen, mikä on EPPOn tutkinta- ja syytetoimien toteuttamisen kannalta tarpeen ja oikeasuhteista:
            
            
               (a)sukunimi, alkuperäinen sukunimi, etunimet ja mahdollinen salanimi tai peitenimi;
            
            
               (b)syntymäaika ja -paikka;
            
            
               (c)kansalaisuus;
            
            
               (d)sukupuoli;
            
            
               (e)asuinpaikka, ammatti ja asianomaisen henkilön oleskelupaikka;
            
            
               (f)henkilötunnukset, henkilöasiakirjat ja passitiedot;
            
            
               (g)asianomaiseen henkilöön liittyvien tai hänen ilmoittamiensa rikosten kuvaus ja luonne, ajankohta, jona ne on tehty, ja niiden rikosoikeudellinen määrittely.
            
            
            
               D. Edellä A kohdan d alakohdassa tarkoitettujen rekisteröityjen ryhmien sellaisten operatiivisten henkilötietojen ryhmät, joita voidaan käsitellä hakemistossa, rajoittuen siihen, mikä on EPPOn tutkinta- ja syytetoimien toteuttamisen kannalta tarpeen ja oikeasuhteista:
            
            
               (a)sukunimi, alkuperäinen sukunimi, etunimet ja mahdollinen salanimi tai peitenimi;
            
            
               (b)syntymäaika ja -paikka;
            
            
               (c)kansalaisuus;
            
            
               (d)sukupuoli;
            
         
         
            
               (e)asuinpaikka, ammatti ja asianomaisen henkilön oleskelupaikka;
            
            
               (f)henkilötunnukset, henkilöasiakirjat ja passitiedot.